google/wiki40b huggingface dataset:
Tom Stoppard

Bakgrunn

Tom Stoppard/Tomáš Straussler er sønn av ikke-praktiserende jøder, og hele familien flyktet fra Tsjekkoslovakia samme dag som tyskerne invaderte landet (15. mars 1939). Flukten gikk til Singapore. Det var farens arbeidsgiver, Jan Antonín Baťa, som drev skoproduksjon, som hadde vært forutseende nok til å sende sine jødiske ansatte, for det meste leger, til Bata-fabrikker i utlandet. Singapore hadde en Bata-avdeling.
Tom gikk på en engelsk skole Darjeeling i India, dit familien var kommet - etter en tid i Australia - etter at japanerne tidlig i 1942 marsjerte inn i Singapore. Hans far, som var lege og hadde meldt seg som frivillig for å ta seg av sårede britiske soldater, døde i japansk krigsfangenskap i Singapore da Tom var fire år gammel. Det er også blitt hevdet at Straussler druknet under en japansk bombing av et skip.
Moren giftet seg senere med en britisk major ved navn Stoppard. Familien slo seg ned i England i 1946. Der fikk Tom Stoppard utdannelse i Nottingham og Yorkshire.

Karriere

Stoppard sluttet på skolen da han var 17 år og begynte som journalist, etterhvert teateranmelder.
Hans første stykke som dramatiker, A Walk on the Water, ble ferdig i 1960. Det ble uroppført som Enter a Free Man.
Han ble kjent med komedien Rosencrantz and Guildenstern Are Dead (1967), senere kom skuespill som The Real Inspector Hound (1968), Jumpers (1972), Every Good Boy Deserves Favour (1977), The Real Thing (1983), Hapgood (1988) og Indian Ink (1995). Han har også skrevet stykker for radio og fjernsyn, noveller, en roman og filmmanus, blant annet Brazil (1984) og Shakespeare in Love (medforfatter 1998).
Tema som menneskerettigheter, sensur og politisk frihet har preget hans litterære arbeid, sammen med undersøkelser av lingvistikk og filosofi. Stoppard har vært en framstående dramatiker ved Royal National Theatre i London, og er en av de fremste internasjonalt framførte dramatikere i sin generasjon. Bortsett fra en roman utgitt i 1966, Lord Malquist and Mr Moon, har han kun skrevet drama.
Han har vært gift to ganger, først med Josie Ingle (1965–1972) og deretter med Miriam Stoppard (1972–1992), og har to sønner fra hvert ekteskap, en av dem er skuespilleren Ed Stoppard.
Mascherata

Mascherata («maskerade») er en italiensk dans fra 1500-tallet som ble framført av kostymekledte, i blant maskerte, dansere under karnevalene. 
Danserne var ofte fra adelen. Referanser til fra gresk og romersk mytologi var vanlig, og framførelsen kunne være satyrisk og med en humoristisk undertone. Dansen var spesielt populær i Firenze og var beslektet med villanella, en lystig korsangform som stammet fra Napoli.
Orlando di Lasso var en viktig mascherata-komponist.
Aikaryu

Aikaryu (藍華柳) er en japansk visual kei-gruppe. Gruppa ble grunnlagt i 2002, men besluttet å stoppe aktiviteten med en avslutningskonsert den 15. juli 2007 på grunn av skader trommeslageren ULI pådro seg i en bilulykke bandet var involvert i 20. mars 2006.

Ulykken

Den 20. mars 2006 ble Aikaryu involvert i en bilulykke på vei hjem fra en konsert. Alle medlemmene overlevde, men pådro seg skader i ulykken. Vokalisten Kaworu kom lettest fra det med bare noen få ytre skader. Teru hadde smerter i brystet i tillegg, og Daiki fikk også kraftige slagskader. Shagrath, og en roadie ved navn Sano, pådro seg hodeskader (men er friske igjen nå). ULI brakk begge beinene.
29. april 2007 annonserte bandet at de ville spille sin siste konsert 15. juli, siden ULI ikke var i stand til å spille trommer mer.
Eiksundsambandet

Eiksundsambandet er et tunnel- og broprosjekt på Sunnmøre. Prosjektet består av Eiksundbrua (405 meter), Eiksundtunnelen (7 765 meter), Helgehorntunnelen (1 160 meter) og Morkaåstunnelen (630 meter), samt 4,9 km ny vei. I tillegg kom utbedring av fylkesvei 47 på 4,3 km. Til sammen hadde veiprosjektet en lengde på 14 880 meter.  Med en dybde på 287 meter er Eiksundtunnelen verdens dypeste veitunnel.
Stortinget ga klarsignal for prosjektet høsten 2002 og arbeidet ble påbegynt i 2003. Sambandet ble åpnet 23. februar 2008 og er en del av riksvei 653.
Finansieringen var 75 % statlig tilskudd, 5 % lokale tilskudd og 20 % bompenger. Totalkostnaden ble 970 millioner kroner. 25 millioner mindre enn anslått. Bompengeinnkrevingen tok slutt 14.juni 2014, som var 9 år tidligere enn det som lå til grunn for prosjektet.
Forbindelsen har betydd mye for et internasjonalt rettet næringsliv med skipsindustri, rederier og servicebedrifter. Sammen med Kvivsvegen, som åpnet i 2012, har prosjektet kortet ned reisetiden til Østlandet betydelig. 
Kommunene Herøy, Sande, Ulstein og Hareid var inntil 2008 den største regionen i Norge uten fastlandsforbindelse. Kommunene hadde totalt 22 000 innbyggere i 2008. Etter at fastlandsforbindelsen ble etablert har dette økt til nær 25 000. 
Etter at Eiksundsambandet ble etablert er Søre Sunnmøre vokst fram som en region med et felles arbeidsmarked og et felles boligmarked i mye større grad enn før. I debatten om kommunesammenslåing er en kommune bestående av alle de 7 kommunene på Søre Sunnmøre et av alternativene.
Balasore (distrikt)

Demografi

Ved folketellingen i 2011 var det 2 317 419 innbyggere i distriktet, mot 2 024 508 i 2001. Den urbane befolkningen utgjør 10,92 % av befolkningen.
Barn i alderen 0 til 6 år utgjorde 11,84 % i 2011 mot 14,63 % i 2001. Antallet jenter i den alderen per tusen gutter er 941 i 2011 mot 944 i 2001.
Marthine Emilie Strømme

Biografi

Marthine Emilie Strømme vokste på Bolsøy i Romsdal. Hun var datter av Mali Iversdotter og lærer og gårdbruker Ole Tolås, og del av en søskenflokk på ni.
I 1879 begynte hun på Lærerinneskolen i Romsdal på Nes i Kleive, og tok et 3-måneders kurs for å kunne undervise i småskolen, da de statlige lærerskolene på dette tidspunktet var forbeholdt menn. Fire av hennes seks andre søstre tok også lærerinneutdanning, og disse var blant de første kvinnelige lærerne i Romsdal. I løpet av perioden tok hun også kurs for å kunne undervise i vev og treskurd.
I 1883 giftet hun seg med lærer Ole Strømme, og flyttet til Nesset med ham. Her jobbet de begge som lærere, og Ole Strømme ble ordfører i Nesset i 1890-91. I 1891 flyttet de til Sør-Odal i Hedmark for å jobbe som lærere der. Marthine Emillie og hennes mann var aktive i foreningslivet der, og engasjerte seg i husflidslag, ungdomslag, målarbeid og avholdsbevegelse. Marthine Emilie tok blant annet initativ til opprettelse av fattighjelp i området.
Hun ble enke i 1903 da Ole Strømme døde av tuberkulose, men ble boende i Sør-Odal fram til 1915.  Etter dette hadde hun lærerposter flere steder i landet fram til hun ble pensjonist som 65-åring, blant annet i Rjukan i Telemark, på Stord i Hordaland og på Austevoll i Hordaland. Da hun ble pensjonist som 65-åring flyttet hun til Oslo, hvor hun bodde frem til sin død.

Litterært virke

Marthine Emilie Strømme kom først med sin første utgivelse i 1911, da hun var 41 år. Dette var novellesamlingen Blaasymra som hun ga ut under navnet “Emilie”. Hennes andre bok Haustbragd fra var en samling samling dikt og prosa, som blant annet innholdt flere tekster hun tidligere  hadde skrevet for magasiner og aviser.
Temaer for diktene og novellene hennes var hentet fra naturen, bygdelivet, oppveksten, og innebar ofte besjeling av natur. Hun var også en del av en generasjon kvinnelige forfattere som var opptatt av målsak, og kombinerte det å skrive med å undervise og være aktiv i foreningslivet. Selv om bare utgav to bøker, bidro hun med flere tekster til forskjellige aviser og tidsskrift.
Hun oppga selv i 1932 at hun jobbet med en bok kalt Tiriltunga, men denne ble aldri utgitt.
Røyrivannskoia

Røyrivannskoia er en ubetjent overnattingshytte i Østmarka ved Oslo. Hytta drives av DNT Oslo og Omegn, og kan brukes både sommer og vinter. Koia har en flott beliggenhet 190 moh ved Røyrivannet og like utenfor Østmarka naturreservat. Brukere av koia disponerer også en kano, og det er gode forhold for kanoturer både nordover og sørover.
KAZBEK

KAZBEK er et kommando- og kontrollsystem for atomvåpen i Russland som ble etablert i 1983 med Nikolai Devjanin som designer. Formålet var å lage et system for å sikre sentral ledelse av atomvåpenarsenalene i Sovjetunionen. Navnet er tatt fra et fjell i Georgia i Kaukasus. Systemet er fornyet en rekke ganger og er fremdeles under utvikling med digitalisering. Forbindelsen i systemet binder sammen staber, sensorer og avfyringskontrollar for ICBM, og inkluderer også tre atomkofferter (Tsjeget) med utløsingskoder i hendene på Presidenten, Forsvarsministeren og Generalstabssjefen i Russland.
Jevhen Khatsjeridi

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Ukrainas EM-tropp til EM i Frankrike 2016.
Yuji Yokoyama

Karriere

Yuji Yokoyama startet sin profesjonelle karriere i Kashiwa Reysol i 1992. Han har også spilt for Avispa Fukuoka og Omiya Ardija.
Jostein Vestre

Heder

I 2004 ble han valgt til æresmedlem i Norges Pelsdyralslag.
Sverdet i stenen

Popularitet og økonomi

Sverdet i stenen ble en suksess i USA hvor den innbrakte $13 millioner i 1963. Den ble satt opp på nytt i 1983 og har totalt innbrakt $22 millioner på kino i USA.
Produksjonskostnadene var på $3 millioner.

Anmelderne

Den fikk blandet mottakelse av kritikerne, noe som gjenspeiles i at den har fått 67 % på Rotten Tomatoes. 
De norske anmelderne gav den middels god mottakelse.

Priser

Den vant ingen priser, men ble nominert til en Oscar i klassen beste musikk.
Ørkenrose

Ørkenrose er blomstaktige opake krystaller av mineralet gips med sandkorn som finnes i ørkenområder. Den er brun/beige.
Clemens Fritz

Landslaget

Fritz spiller ofte for Tysklands herrelandslag i fotball, som han blant annet representerte under EM i 2008. Han spilte sin første landskamp i oktober 2006 i en kamp mot Slovakia.
Bustadoppføringslova

Bustadoppføringslova er en kortform og den offisielle betegnelsen på loven er lov om avtalar med forbrukar om oppføring av ny bustad m.m. (bustadoppføringslova). Den er gitt som lov av 13. 6.1997 nr. 43, og lovforarbeidene er særlig Ot prp nr 21 (199697), NOU 1993: 20 Kjøp av ny bustad og NOU 1992 : 9 Forbrukarentrepriselov.
Tidligere hadde det ikke vært en lovregulering av slike byggekontrakter i Norge. For bygge- og anleggskontrakter har det siden 1938 vært flere Norsk Standard (NS). Det er nå egne NS for både avtaler etter bustadoppføringslova og for avtaler mellom entreprenør og annen byggherre enn den som er forbruker.
Standardkontraktene som er tilpasset bustadoppføringslova er Byggblankett 3425 til 3429 B, og de ulike kontraktene er tilpasset de forskjellige typetilfellene av kontrakter.
For avtaler om byggearbeid e.l. på bygg o.l. som ikke er under oppføring, gjelder lov av 16. juni 1989 nr. 63 om håndverkertjenester m.m for forbrukere. For salg av bolig som ikke er under oppføring, gjelder lov av 3. juli 1992 nr. 93 om avhending av fast eigedom («avhendingslova»).
Standardkontraktene som er tilpasset håndverkertjenesteloven er Byggblankett 3501 og 3502.
I bustadoppføringslova er det både nye bestemmelser og en del bestemmelser som inneholder de vanlige rettsreglene for avtale om entreprisearbeid. Lovens bestemmelser er stort sett tvingende, såkalt preseptoriske lovbestemmelser. Loven skal hindre at forbrukeren får dårlige avtaler og gir derfor bestemmelser om hva det er tillatt å avtale. Det skal ikke være mulig å avtale eller gjøre gjeldende vilkår som er dårligere for forbrukerne enn det som følger av lovens bestemmelser. Hvis forbrukeren inngår avtale som er i strid med loven, vil ikke de lovstridige avtalevilkårene være bindende.
Diopsidae

Utseende

Middelsstore (4 – 12 mm) fluer, hannene (unntatt underfamilien Centrioncinae) med hodet sterkt utvidet sidelengs. Også hunnenes hode er utvidet. Kroppen er vanligvis ganske slank. Fasettøynene er ganske små og sitter på stilker. Antennene er ganske små, tre-leddete med en lang antennebørste (arista) på det tredje leddet, og sitter festet nær fasettøynenes innerkant, altså på øyestilken. Underfamilien Centrioncinae danner et unntak da disse har omtrent kuleformede hoder. Hodet har to par lange børster, ett ved innerkanten av fasettøynene og ett omtrent midt på øyestilkene. Punktøynene er små og sitter i en trekant midt på pannen. Brystet (thorax) er nokså lite (smalere enn hodet), med maksimalt fire par lange børster. Scutellum (den bakerste ryggplaten) har et par pigger som ender i børster. Vingene er forholdsvis smale, gjerne med noen mørke, skyggeaktige tverrbånd. Tre lange årer når vingespissen, og det er tre lukkede celler i vingene indre halvdel. Beina er middels lange og forholdsvis kraftige. Bakkroppen er sylindrisk eller pæreformet. Larvene er sylindriske, tilspisset i hode-enden. På det bakerste leddet sitter et par åndehull (spirakler) ytterst på korte rør.

Levevis

De voksne fluene finner man helst på skyggefulle, fuktige steder, for eksempel langs elver eller ved dammer. Den eneste europeiske arten ble funnet i en hule med flaggermus om vinteren, der den åpenbart overvintret. Man vet ikke hvor den er om sommeren. De voksne fluene drikker væske fra råtnende materiale og nektar. Larvene lever trolig for det meste av råtnende plantemateriale, men noen arter i slekten Diopsis angriper levende planter og kan kanskje gjøre litt skade.

Jeg er størst!

De merkelig utvidete hodene som denne familien har finnes også hos enkelte grupper i andre fluefamilier. Man tror de har sammenheng med konkurranse mellom fluene om maker. Dersom to individer kommer i konflikt, vinner gjerne den største, og den mindre trekker seg uten kamp. Det ser ut til at fluene vurderer størrelse ut fra bredden på hodet – lett å vurdere om de to kamphanene står ansikt mot ansikt. Hos diopsidene har hodets bredde vokst enormt – fluene overdriver kraftig sin egen størrelse. Forsøk har vist at disse fluene har hard konkurranse om å få parre seg, og at de med de bredeste hodene stort sett vinner. Slik har ekstremt brede hoder kunnet utvikle seg, som et skryte-signal om egen størrelse.

Kilder

Hilger, S. 2000. Family Diopsidae. I: Papp, L. og Darvas, B. (red.): Contributions to a Manual of Palaearctic Diptera. Appendix: 335-343. Science Herald, Budapest.
Riboflavin

Funksjon

Riboflavin er sentralt for cellenes energiproduksjon og er viktig for karbohydrat-, fett- og proteinforbrenningen. Vitaminet deltar også ved produksjon av flerumettede  fettsyrer og flere viktige  hormoner. Det aktiverer og støtter flere andre næringsstoffer i deres formål og effekter, blant annet niacin, folsyre og  vitamin B₆ samt vitamin K. En annen viktig funksjon er å bryte ned ulike giftstoffer og legemidler i  leveren. Riboflavin er også en av kroppens viktigste  antioksidanter. Når en fosforgruppe kobles på riboflavinmolekylene ved det femte karbonatomet dannes FMN som så blir byggesten til FAD. Omdanningen av riboflavin til sine enzymformer hemmes ved nedsatt funksjon i skjoldkjertelen eller binyrene.
Le Cordon Bleu

Le Cordon Bleu (fransk for «blått bånd») er en internasjonal kjede av kulinariske skoler som underviser i fransk kokekunst.
Skolene stammer fra L'Ordre des Chevaliers du Saint Esprit, en fransk ridderorden etablert i 1578. Hvert medlem ble tildelt Korset av Den hellige ånd, som hang i et blått bånd. Ordenen ble kjent for sine ekstravagante og luksuriøse banketter, som fikk navnet cordon bleu. Bankettene tok slutt med den franske revolusjon, men navnet forble synonymt med ypperlig matlaging.
Navnet ble tatt i bruk av det kulinariske tidsskriftet La Cuisiniere Cordon Bleu, grunnlagt tidlig på 1800-tallet. Tidsskriftet begynte å tilby spesielle undervisningstimer av noen av de beste kokkene i Frankrike. Dette vokste til å bli en kulinarisk skole som åpnet i Paris i 1895 og som snart ble en av de mest prestisjetunge kulinariske skolene i verden.
I 1990 ble skolen internasjonal da den åpnet en avdeling i London. Senere har det kommet avdelinger i Adelaide, Sydney, Seoul, Ottawa, Tokyo, Lima og flere byer i USA. Totalt studerer 12 000 elever ved Cordon Bleu-skoler hvert år.
Kenan Korkmaz

Filmografi

Gittiler 'Sair ve Mechul' (2014) Spillefilm, 1 time og 37 minutter 
Yola Çikmak (2013) Spillefilm, 1 time og 30 minutter (som filmfotograf)
Lüks Otel (2011) Spillefilm, 1 time og 32 minutter
Tiatucurá

Transport

Ruta 25 forbinder Tiatucurá med Beisso, Young, Menafra og Merinos.
Senne øvingsfelt

Senne øvingsfelt (Truppenübungsplatz Senne) er et militært øvingsfelt i Tyskland som ligger rett nord for Paderborn. Det eies av den tyske regjeringen, men drives for tiden av den britiske hæren som del av NATO-samarbeidet. Den britiske hæren planlegger imidlertid å trekke seg ut i de nærmeste årene. Øvingsfeltet brukes ofte til felles tysk-britiske øvelser. Senne øvingsfelt består av rundt 116 kvadratkilometer. Den tyske hærens største militærbase, Generalfeldmarschall-Rommel-Kaserne, Augustdorf ligger like ved.
Nøkkelharpe

Nøkkelharpe (svensk Nyckelharpa) er et tradisjonelt svensk strykeinstrument med tangenter («nøkler»).
Nøklene brukes for å korte ned de fire spillestrengene, som er grunnstemt i c, g, c1 og a1, for å heve tonehøyden på disse. I tillegg til disse strengene har nøkkelharpen et system med resonansstrenger. Spillestrengene settes i svingning med en bue, akkurat som andre strykeinstrumenter. Nøkkelharpen holdes på magen under spilling, omtrent som en gitar, og buen føres i loddrette bevegelser.
Nøkkelharpen er mye brukt i svensk folkemusikk, spesielt i Uppsala og Uppland, men brukes over hele Sverige.

Historie

Man har avbildninger av Svenske nøkkelharper helt tilbake til 1460 i kirkemalerier (og 1408 i Siena, Italia). Instrumentet ble et vanlig folkemusikkinstrument i Uppland på 1600-tallet. I tillegg til Sverige er instrumentet kjent fra Tyskland, og det har vært antatt at den Vallonske innvandringen på 1600-tallet bidro til populariseringen, men dette er ikke bevist. Gjennom storparten av 1900-tallet minsket bruken av instrumentet, fram til 1970-tallets folkemusikkbølge ga den en renessanse.
De eldste nøkkelharpene hadde ikke resonansstrenger, og det antas at disse ble innført via England fra Midtøsten.
Den eldste bevarte nøkkelharpen er den såkalte Moraharpan. Instrumentet er påført årstallet 1526, men rundt 1680 regnes som mer sannsynlig.
De Havilland DH 66 Hercules

Konstruksjon og utvikling

Hercules ble konstruert for Imperial Airways da de tok over flyposten fra Kairo til Bagdad fra Royal Air Force. Konstruksjonen var en tre-motors to-dekker med plass til syv passasjerer og nok lastekapasitet for luftposten. Prototypen fløy første gang den 30. september 1926, og  Imperial Airways bestilte fem fly. Navnet på flytypen  Hercules ble valgt etter en konkurranse blant leserne av bladet Meccano Magazine i  juni 1926.

Flyet i bruk

Flyet på åpningsturen fra Croydon Airport til India forlot Storbritannia den 27. desember 1926, og kom frem til Delhi den  8. januar 1927.
West Australian Airways som hadde bestilt fire fly til erstatning for sine DH.50 etablerte den 2. juni 1927 en rute over det australske kontinentet mellom Perth og Adelaide. Imperial Airways bestilte ytterligere to,  men de mistet tre i havarier mellom  september 1929 og april 1930. For å erstatte disse kjøpte de to fra West Australian Airways.
Imperial Airways' fly ble trukket tilbake fra tjeneste i desember 1935 etter et havari i Sør Rhodesia i november 1935. Tre fly ble solgt til Sør-Afrikas flyvåpen. Et av de australske flyene var i bruk frem til 1942 da det ble ødelagt som følge av krigshandlinger.
Imperial Airways brukte Hercules effektivt til langdistanseruter til koloniene. Selv om de var langsomme banet de vei for og beviste at det nå var blitt mulig å opprettholde en noenlunde regelmessig flyforbindelse innen Imperiet, mellom England og koloniene.
Suda (elv)

Suda er ei elv i Vologda oblast i Russland. Den munner ut i Rybinsk-reservoaret i Volga. Den er 184 kilometer lang, og har et nedbørfelt på 13 500 km². Middelvannføring på 134 m³/s. De største sideelvene er Sjogda, Andoga, Kolp, Voron og Petukh.
Hypopholis

Utseende

Middelsstore (ca. 18 millimeter), blanke,  brunlige oldenborrer. Oversiden er hvelvet, tett og fint punktert.

Levevis

Larvene lever i jorda. De voksne billene er nattaktive og kommer til lys. De kan gjære en del skade ved å gnage på bladene på hageplanter.

Utbredelse

Slekten er utbredt i Afrika.
Okkultasjon

Måne-okkultasjoner

Sett i fra jorden er måne-okkultasjoner den mest vanlige okkultasjonstypen. Siden månen ikke har noen betydelig atmosfære, vil legemer som okkulterer månen forsvinne og dukke opp igjen etter at de passerer måneranden.
Flere ganger i året kan en observatør på jorden se at en planet passerer bak månen. I motsetning til stjerner har planeter betydelig vinkeldiametre slik at en her kan se delvise okkultasjoner.

Planet-okkultasjoner

Stjerner kan bli okkultert av planeter. I 1959 okkulterte Venus stjernen Regulus. Uranusringene ble observert for første gang da Uranus okkulterte en stjerne i 1977.
Det er også mulig at en planet okkulterer en annen. Sett i fra jorden er slike okkultasjoner svært sjelden. Forrige gang dette skjedde var 3. januar 1818, og den neste gangen skjer 22. november 2065. I begge tilfeller er det snakk om Venus og Jupiter

Doble okkultasjoner

Et himmellegeme kan okkultere flere andre himmellegemer på én gang. Slike hendelser er svært sjeldne og kan kun sees fra en liten del av jorden. Den forrige doble okkultasjon skjedde 23. april 1998 da månen okkulterte Venus og Jupiter samtidig sett fra Ascensionøya i det sørlige Atlanterhavet.

Asteroide-okkultasjoner

Asteroider okkulterer omtrent hver natt en stjerne sett fra omtrent hvor som helst på jorden, men de fleste trenger et teleskop for å kunne observere. Asteroide-okkultasjoner blir benyttet i astronomien for å måle størrelsen og posisjonen til asteroidene mer presist enn det en kan få til med andre metoder. Ved flere observatører nær samme lokalitet kan en lage en todimensjonal formprofil av asteroiden.
Calosotinae

Utseende

Små til middelsstore (gjerne 3-5 millimeter), avlange, metallisk fargede snyltevepser.

Levevis

Neon av artene er parasitoider som angriper larvene til treborende biller, andre snylter på tovinger, årevinger eller sommerfugler. Noen er hyperparasitoider og snylter på andre parasitoider.

Utbredelse

Gruppen er utbredt i alle verdensdeler.